Για τα αντικείμενα που θα κλαπούν η αποζημίωση που θα πάρεις θα είναι σε αξία καινούργιου. Αυτό σημαίνει ότι, αν σου κλέψουν 3 αντικείμενα, θα πάρεις αποζημίωση και για τα 3 ξεχωριστά, σαν να ήταν καινούργια. Όπως μπορείς να δεις στους όρους όμως, αν δεν είναι δυνατό στην ασφαλιστική να αντικαταστήσει ένα αντικείμενο με ένα ίδιο, θα το κάνει με κάτι παρεμφερές. Αν δεν μπορεί να γίνει ούτε αυτό και χρειαστεί να γίνει αντικατάσταση με ένα πιο ακριβό αντικείμενο, μπορεί να σου ζητηθεί συμμετοχή στο ποσό.
Τα
δικαιολογητικά
που θα πρέπει να δώσεις είναι:
Απόδειξη αγοράς αντικειμένων. Αν δεν την έχεις, μπορείς να τη ζητήσεις από το κατάστημα που είχες πάρει το αντικείμενο. Συνήθως, ειδικά αν η αγορά είχε γίνει μέχρι πριν 3 χρόνια, οι προμηθευτές θα μπορέσουν να σε εξυπηρετήσουν. Αν όμως δεν καταφέρεις να βρεις καμία απόδειξη, υπάρχει περίπτωση η ασφαλιστική να δεχτεί και άλλα αρχεία ως αποδεικτικά, όπως φωτογραφίες που αποδεικνύουν την ύπαρξη των αντικειμένων
Αίτηση αποζημίωσης
Στοιχεία λογαριασμού κατάθεσης
Υπογεγραμμένη εξοφλητική
Ό,τι άλλο μπορεί να σου ζητήσει ο πραγματογνώμονας ή η ασφαλιστική για να τεκμηριωθεί η έκθεση